# meaw

# ประกาศองค์การบริหารส่วนตำบลสระแก้ว

เรื่อง ประมูลจ้างด้วยระบบอิเล็กทรอนิกส์ เลขที่ E1/2559

การจ้างก่อสร้างระบบประปาหมู่บ้านแบบบาดาลขนาดใหญ่

................................................................................

องค์การบริหารส่วนตำบลสระแก้ว มีความประสงค์จะประมูลจ้างด้วยระบบอิเล็กทรอนิกส์ จ้างก่อสร้างระบบประปาหมู่บ้านแบบบาดาลขนาดใหญ่ หมู่ที่ 9 บ้านดอนโม่ ตำบลสระแก้ว ตามแบบมาตรฐานกรมทรัพยากรน้ำกำหนด พร้อมป้ายประชาสัมพันธ์โครงการ

ราคากลางของงานก่อสร้างในการประมูลจ้างฯ ครั้งนี้เป็นเงินทั้งสิ้น 2,723,900 บาท (สองล้านเจ็ดแสนสองหมื่นสามพันเก้าร้อยบาทถ้วน) จาก เงินอุดหนุน ราคากลางของทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคางานเองจะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้

**ผู้มีสิทธิยื่นข้อเสนอจะต้องมีคุณสมบัติ ดังต่อไปนี้**

1. เป็นนิติบุคคลผู้ที่มีอาชีพรับจ้างงานที่ประมูลจ้างฯ ดังกล่าว ซึ่งมีผลงานก่อสร้างประเภทเดียวกัน (สัญญาเดียว) ในวงเงินไม่น้อยกว่า 817,170 บาท (แปดแสนหนึ่งหมื่นเจ็ดพันหนึ่งร้อยเจ็ดสิบบาทถ้วน)

2**.** ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

3. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลสระแก้ว ณ วันประกาศประมูลฯ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลจ้างฯ ครั้งนี้

5. ต้องลงทะเบียนผู้ค้ากับภาครัฐแล้ว (e-GP)

**กำหนดยื่นเอกสารประมูลจ้างด้วยระบบอิเล็กทรอนิกส์**ใน**วันที่ 20 พฤศจิกายน 2558**

**ระหว่างเวลา 10.30 – 12.00 น.** ณ ศูนย์รวมข้อมูลข่าวสารการซื้อ/จ้างขององค์การบริหารส่วนตำบลระดับอำเภอ อ.ลาดยาว จ.นครสวรรค์ และ **ประกาศรายชื่อผู้ยื่นข้อเสนอที่ได้รับการคัดเลือก** ให้เป็นผู้เสนอราคาในการประมูลฯ ใน**วันที่ 24 พฤศจิกายน 2558 เวลา 10.00 น**.

**กำหนดวันประมูลทางระบบอิเล็กทรอนิกส์ในวันที่ 27 พฤศจิกายน 2558** เวลา 13.00 น. ถึง13.30 น.

ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์ในราคาชุดละ 2,000- บาท ได้ที่ องค์การบริหารส่วนตำบลสระแก้ว **ระหว่างวันที่ 3 พฤศจิกายน 2558 ถึงวันที่ 12 พฤศจิกายน 2558** หรือสอบถามทางโทรศัพท์หมายเลข 056-277222 ในวันและเวลาราชการ /อนึ่ง.-

อนึ่ง ผู้ยื่นข้อเสนอต้องวางหลักประกันซองพร้อมกับการยื่นเอกสารประมูลฯ โดยใช้หลักประกันอย่างหนึ่งอย่างใด ตามเงื่อนไขในเอกสารประมูลจ้างด้วยระบบอิเล็กทรอนิกส์ ข้อ 5 **จำนวน 136,195 - บาท (หนึ่งแสนสามหมื่นหกพันหนึ่งร้อยเก้าสิบห้าบาทถ้วน )** สำหรับหนังสือค้ำประกันตามแบบดังระบุในเอกสารประมูลจ้างด้วยระบบอิเล็กทรอนิกส์ข้อ 1.4 (1) **ต้องมีผลใช้บังคับตั้งแต่วันยืนยันราคาสุดท้าย จนถึงวันสิ้นสุดกำหนดยืนราคา** กรณีหลักประกันซองเป็นเช็คที่ธนาคารสั่งจ่ายให้แก่ อบต.สระแก้ว ถ้าการนำเช็คเข้าฝากบัญชีธนาคาร จะต้องเสียค่าใช้จ่ายหรือถูกหักค่าธรรมเนียมการเรียกเก็บเงินตามเช็ค ผู้ยื่นข้อเสนอจะต้องเป็นผู้รับผิดชอบในค่าใช้จ่ายหรือค่าธรรมเนียมดังกล่าวทั้งหมด

งานจ้างก่อสร้างรายนี้จะดำเนินการโดยใช้จ่ายจากการโอนจัดสรรงบประมาณรายจ่ายประจำปีงบประมาณ พ.ศ. 2557 เงินอุดหนุนเฉพาะกิจสำหรับแก้ไขปัญหาการขาดแคลนน้ำอุปโภคบริโภคแก่ประชาชน (ก่อสร้างประปาหมู่บ้าน) อบต.สระแก้ว สงวนสิทธิ์ที่จะยกเลิกการประมูลฯ หากไม่ได้รับอนุมัติเงินงบประมาณและได้นำสัญญาแบบปรับราคาได้ตามมติคณะรัฐมนตรีแจ้งโดยหนังสือสำนักนายกรัฐมนตรีที่ นร0203/ว109 ลงวันที่ 24 สิงหาคม 2532 มาใช้ ซึ่งได้กำหนดเงื่อนไข หลักเกณฑ์ ประเภทงานก่อสร้าง สูตรและวิธีการคำนวณที่ใช้กับสัญญาแบบปรับราคาได้ไว้ในเงื่อนไขในการประกวดราคาแล้ว

ประกาศ ณ วันที่ 3 พฤศจิกายน พ.ศ.2558

ลงชื่อ

( นางสาวปาริชาติ แรงกสิกร )

นายกองค์การบริหารส่วนตำบลสระแก้ว